དངོས་པོ་གང་དང་གང་ཡིན་ཡང་དེ་ལ་ལེགས་པའི་ཆ་མི་ལེགས་པའི་ཆ་སྟེ་གཉིས་ཀ་འཛོམས་པ་ནི་འཇིག་རྟེན་གྱི་ཆོས་ཉིད་ཅིག་ཏུ་འདོད་པ་མི་ཐམས་ཅད་ལ་མངོན་སུམ་དུ་གྲུབ་འདུགད་ལྟའི་སྒྲུང་འབྲི་མཁན་དང་སྙན་ངག་པ།འཁྲབ་གཞུང་འབྲི་མཁན་ཕལ་ཆེ་བས་གཞན་སེམས་འགུགས་ཅི་ཐུབ་ཀྱིས་འཁྲབ་གཞུང་དང་བྱིས་སྒྲུང་སོགས་བྲིས་པ་རེད་འདོད།དེ་ནི་སྒྱུ་རྩལ་གྱིས་བསླུ་བྲིད་གཏོང་སྟངས་ཆེས་བླ་མེད་ཅིག་ཡིན་ནའང་ཐང་།དེ་དག་གིས་མི་རིགས་ཀྱི་དར་རྒུད་དང་མི་རིགས་ཀྱི་རིག་གནས་ཀྱི་གནས་བབ་ལ་འདང་མི་རྒྱག་སྟེ།མ་འོངས་འཕེལ་ཕྱོགས་ཀྱི་འཕོ་འགྱུར་ལ་དེ་བས་ཀྱང་འདང་ག་ལ་རྒྱག་པ་ཡིན།ཞེ་ནག་ཀླད་དམར་ལྟ་བུའི་བྱིས་སྒྲུང་འབྲི་བ་ནི་ངལ་བའི་ཡོང་འབབ་ཅིག་ལ་དམིགས་ནས་བྲིས་པ་རེད་འདོད་བྱུང་།དེང་གི་ཞིང་འབྲོག་མང་ཚོགས་ཀྱི་བྱིས་པ་ཚོས་བྱིས་སྒྲུང་འདིས་མཚོན་པའི་སྒྲུང་མང་བོ་ལ་བལྟས་ཡོད་པས།སྐད་ཡིག་དང་མི་གཤིས།ཁོ་ར་ཁོར་ཡུགརྫ་རི་དང་ཆུ་ཕྲན།རང་བྱུང་ཁམས་ཆེན་པོ་ན་འཚོ་བསྡོད་བྱས་པའི་བྱ་དང་རི་དྭགས་ཐམས་ཅད་ལ་བརྩེ་དུང་ཡོད་མེད།སྔོན་དང་བསྡུར་ན་འགྱུར་བ་ཅི་འདྲ་ཐེབས་ཀྱི་ཡོད་པ་ལ་ཁྱིམ་བདག་ཚོས་བརྟགས་སམ་མ་བརྟག་པ་ཡིན།